**VIEŠOJO IR PRIVATAUS SEKTORIŲ PARTNERYSTĖS PROJEKTŲ, ĮGYVENDINAMŲ ŠVIETIMO SRITYJE,**

**ILGALAIKĖ 20…-20… M. PROGRAMA**

TURINYS:

[I. Bendrosios nuostatos 2](#_Toc112307673)

[1.1. Įžanga 2](#_Toc112307674)

[1.2. Programoje vartojamos sąvokos 2](#_Toc112307675)

[II. Programos tikslai, uždaviniai ir planuojami rezultatai – investavimas į infrastruktūrą ir paslaugas, atitinkančias esamus ir būsimus viešosios paslaugos teikimo poreikius 4](#_Toc112307676)

[2.1. Mokyklų tinklo iššūkiai, problemos ir laukiami rezultatai. Bendrojo ugdymo mokyklų finansavimas 4](#_Toc112307677)

[2.2. Programos planavimo tikslai ir uždaviniai. Planuojami rezultatai 9](#_Toc112307678)

[3. programos įgyvendinimas 17](#_Toc112307679)

[3.1. Programos keitimas. Naujų projektų įtraukimas į Programą 17](#_Toc112307680)

[3.2. Programos įgyvendinimo stebėsena ir kontrolė 17](#_Toc112307681)

[4. Priedai 19](#_Toc112307682)

[4.1. Priedas Nr. 1 Savivaldybių investicijų švietimo sekotiruje planavimo, neapibrėžtų įsipareigojimų ir fiskalinės drausmės taisyklių laikymosi skaičiuoklė 19](#_Toc112307683)

# Bendrosios nuostatos

## Įžanga

Viešojo ir privataus sektorių partnerystės projektų, įgyvendinamų švietimų srityje, ilgalaikė programa skirta apibrėžti ilgalaikius savivaldybės tikslus ir numatyti siektinus rezultatus tobulinant bendrojo ugdymo mokyklų tinklą, dėmesį skiriant švietimo įstaigų infrastruktūrai. Atsižvelgiant į tai, kad programa skirta Bendrojo ugdymo mokyklų problemų sprendimui, žemiau pateikiamos programoje vartojamos sąvokos. Sąvokos, nenurodytos šioje dalyje yra suprantamos taip, kaip jos yra apibrėžtos Lietuvos Respublikos švietimo įstatyme, Lietuvos Respublikos statybos įstatyme ir kituose teisės aktuose, reglamentuojančiuose švietimo srities klausimus.

*Rengiama ilgalaikė programa turi būti suderinta su galiojančiais norminiais teisės aktais. Taip pat rengiant programą rekomenduojama atsižvelgti į Metodines rekomendacijas bei jų pagrindu parengtus Pokyčius planus (jeigu tokie pokyčių planai yra parengti). Esant poreikiui, ši dalis gali būti papildoma informacija apie rengiamos programos tikslus ir poreikį.*

## Programoje vartojamos sąvokos

|  |  |
| --- | --- |
| **Bendrojo ugdymo mokykla arba Mokykla** | reiškia pradinę mokyklą, progimnaziją, pagrindinę mokyklą, gimnaziją. *Pradinės* mokyklos tipui priskiriamos mokyklos, vykdančios pradinio ugdymo programą. *Progimnazijo*s tipui priskiriamos mokyklos, vykdančios pagrindinio ugdymo programos pirmąją dalį arba pagrindinio ugdymo programos pirmąją dalį ir pradinio ugdymo programą. *Pagrindinės* mokyklos tipui priskiriamos mokyklos, vykdančios pagrindinio ugdymo programą arba pagrindinio ugdymo programą ir pradinio ugdymo programą. *Gimnazijos* tipo mokykloms priskiriamos mokyklos, vykdančios švietimo ir mokslo ministro nustatyta tvarka akredituotą vidurinio ugdymo programą ir pagrindinio ugdymo programos antrąją dalį. |
| **Metodinės rekomendacijos** | reiškia VšĮ Centrinės projektų valdymo agentūros direktoriaus įsakymu tvirtinamas Metodines rekomendacijas, kurios yra vienas iš metodinių dokumentų, naudotinų rengiant VPSP projektus, rinkinio priemonė, kaip sudaryti Pokyčių planus Mokyklų fizinės ugdymosi aplinkos kokybiniams pasikeitimams. |
| **Mokyklos bendruomenė** | reiškia Švietimo įstaigos administraciją, mokytojus, pagalbos mokiniui specialistus, aptarnaujantį personalą, mokinius, jų tėvus (globėjus, rūpintojus) ir kitus asmenis, vienijamus mokymo santykių ir bendrų švietimo tikslų. |
| **Pokyčio planas (Pokyčio planai)** | reiškia Viešojo subjekto kartu su Švietimo įstaiga pagal Metodines rekomendacijas parengtą vienos ar daugiau Mokyklų pastatų ir jų teritorijų funkcinės ir erdvinės infrastruktūros atnaujinimo ir (ar) sukūrimo planą. |
| **Privatus subjektas (Privatūs subjektai)** | reiškia juridinį asmenį, suinteresuotą dalyvauti įgyvendinant VPSP projektą, dalyvaujantį privataus subjekto atrankoje ir / ar pasirašiusį su Viešuoju subjektu VPSP sutartį. |
| **Programa / Programos** | reiškia šią VPSP projektų, įgyvendinamų švietimo srityje, ilgalaikę programą, kuri apima grupes projektų, kuriuos sieja bendri tikslais, siektini rezultatai ir kuriuos planuojama įgyvendinti VPSP būdu. |
| **Viešojo ir privataus subjektų partnerystė (VPSP)** (angl. *Public Private Partneriship*) | reiškia valstybės arba savivaldybės institucijos ir privataus subjekto įstatymų nustatytus bendradarbiavimo būdus, kuriais valstybės arba savivaldybės institucija perduoda jos funkcijoms priskirtą veiklą privačiam subjektui, o privatus subjektas investuoja į šią veiklą ir jai vykdyti reikalingą turtą, už tai gaudamas įstatymų nustatytą atlyginimą. |
| **Viešasis subjektas** | reiškia savivaldybės administraciją, kuri pagal Lietuvos Respublikos teisės aktus yra atsakinga už ikimokyklinio, priešmokyklinio, bendrojo ugdymo, profesinio mokymo ir profesinio orientavimo organizavimą ir kuri, vadovaujantis Lietuvos Respublikos teisės aktais, gali būti VPSP įgyvendinančia (-iomis) institucija (-omis). |
| **Švietimo įstaiga** | reiškia Lietuvos Respublikoje teisės aktų nustatyta tvarka savivaldybės įsteigtą viešą juridinį asmenį, kurio pagrindinė veikla yra formalusis ir (ar) neformalusis švietimas arba švietimo pagalbos teikimas. |
| **Teritorinė bendruomenė** | reiškia asmenų grupę, kuri turi bendras naudojimo vertybes, aptarnavimo įstaigas (savivaldybę, seniūniją,Švietimo įstaigą) ir gyvena apibrėžtoje teritorijoje (kaimas, gyvenvietė, rajonas, mikrorajonas). |
| **Programos tikslas** | reiškia planavimo dokumente užsibrėžtą siekį, kuris parodo planuojamą pasiekti rezultatą per planavimo dokumento įgyvendinimo laikotarpį. |
| **Programos uždaviniai** | reiškia per nustatytą laikotarpį planuojamą veiklą, kuri užtikrina programoje nustatyto tikslo įgyvendinimą. |
| **Rezultato rodiklis** | reiškia kiekybiškai arba kokybiškai išreikštas dydį, kuriuo matuojama įgyvendinant projektus sukurtų produktų nauda tikslinei grupei, institucijai, sektoriaus ar teritorijos plėtrai ir pan., panaudojimo mastas ir (arba) kokybės pagerėjimas. |
| *Sąvokų sąrašas gali būti papildomas pagal poreikį. Rekomenduojama nurodyti pagrindines sąvokas, kurios yra dažnai vartojamos Programoje. Jei Programoje naudojamos sąvokos, kurios apibrėžtos teisės aktuose, tikslingiau jų neperrašyti, tačiau pateikti nuorodą į konkretų teisės aktą.* | |

# Programos tikslai, uždaviniai ir planuojami rezultatai – investavimas į infrastruktūrą ir paslaugas, atitinkančias esamus ir būsimus viešosios paslaugos teikimo poreikius

## Mokyklų tinklo iššūkiai, problemos ir laukiami rezultatai. Bendrojo ugdymo mokyklų finansavimas

1. ***Esama situacija ir paklausos analizė***

*Pateikiant esamą Bendrojo ugdymo mokyklų tinklo informaciją, analizuojama statistinė informacija apie Bendrojo ugdumo mokyklų tinklą savivaldybėje, išeitiniai atskirų Mokyklų duomenys. Rengiant Programą aktualu išsiaiškinti ir analizuoti informaciją apie viešosios paslaugos (švietimo) prieinamumą ir Mokyklų pastatų ir jų teritorijų funkcinės ir erdvinės infrastruktūros būklę, esamą situaciją, kylančias problemas, kurios neleidžia tinkamai ir kokybiškai vykdyti ugdymą Bendrojo ugdymo mokyklose.*

*Programa turi būti suderinama su savivaldybės strateginiai dokumentais (savivaldybės strateginių plėtros planu, savivaldybės veiklos planu, savivaldybės bendrojo ugdymo mokyklų tinklo pertvarkos planu ir kt.), todėl visų pirma išanalizuojama atlikta Bendrojo ugdymo mokyklų esamos situacijos ir paklausos analizė savivaldybės strateginiuose dokumentuose ir į šią Programą perkeliama tik esminė informacija. Jeigu savivaldybės strateginiuose dokumentuose pateikta analizė yra nepakankama, tuomet atliekami veiksmai pagal žemiau detalizuotą aprašymą.*

*Išanalizuojama informacija apie viešosios paslaugos (švietimo) prieinamumą savivaldybėje. Atliekant analizę tinkslinga išsiaiškinti šiuos apektus:*

* 1. *kiek šiuo metu veikiančių ar per 1-2 metus planuojamų atidaryti Bendrojo ugdymo mokyklų (pateikiant išskaidymą pagal Mokyklų tipus);*
  2. *mokinių skaičius Mokyklose ir planuojami pokyčiai (augimas ir / ar mažėjimas per tam tikrą laikotarpį, tam tikrame teritoriniame vienete, pvz. mikrorajone, seniūnijoje, miestelyje, kaime ir pan.);*
  3. *kaip Mokyklos išsidėsčiusios savivaldybės mikrorajonuose ar kituose teritoriniuose vienetuose, jeigu tokie yra išskirti (esant galimybei pridedamas Mokyklų išsidėstymo žemėlapis);*
  4. *jungtinių klasių skaičius Mokyklose (bendras skaičius savivaldybėje);*
  5. *ūkio išlaidos tenkančios vienam mokiniui;*
  6. *nepilnų klasių skaičius Mokyklose;*
  7. *informacija apie Bendrojo ugdymo mokyklų pasiekiamumo trukmę;*
  8. *mokinių skaičius, kurie naudojasi pavežėjimo į namus paslauga;*
  9. *neformalaus ugdymo pasiūlos tinklo analizė (atitinkamos infrastruktūros bei paslaugos poreikis pagal atskiras neformalaus ugdymo kryptis);*
  10. *informacija apie Mokyklų pritaikomumą specialiųjų ugdymosi poreikių turintiems mokiniams;*
  11. *informacija apie Mokyklų (atskirų erdvių) prieinamumą Teritorinei bendruomenei;*
  12. *informacija apie Mokyklas, kuriose neužtikrinti higienos normų reikalavimai (informacija apie higienos pasus neturinčias mokyklas);*
  13. *informacija apie Mokyklas, kuriose per paskutinius 3 metus buvo atliktos reikšmingos investicijos, po kurių turto vertė padidėjo daugiau kaip 51 proc. arba apie Mokyklas, kuriose tokios investicijos planuojamos per 1-2 metus;*
  14. *ir kita svarbi informacija.*

*Pateikiant informaciją apie Bendrojo ugdymo mokyklų esamą infrastruktūrą, analizuojami šie duomenys: koks kiekvienai Mokyklai priskirtinas ir naudojamas pastatų dydis (kv. m. ir kūb. m.); koks naudingas pastato plotas naudojamas ugdymo reikmėms, o kokia dalis administraciniams ir kt. pagalbiniams poreikiams; kokia pastatų būklė; kokia energetinio efektyvumo klasė; ar pastatas/(-ai) apšiltinti; kokio dydžio Mokyklos teritorija; kokio dydžio ir kiek Mokyklos teritorijoje yra aikštynų; ar Mokykla turi lauko klasę; ar Mokyklos teritorijoje yra žaidimams skirta dalis ir kokie įrenginiai eksploatuojami ir pan. Kiekvienos Mokyklos konkreti informacija sisteminama formoje (galimybės, instrukcijos, pavyzdiniai taikymo atvejai, padedantys identifikuoti, kaip konkreti Mokykla yra suderinama ir / ar atitinka šiuolaikinei (XXI amžiaus) mokyklai būdingas fizines mokymo(si) aplinkos savybes, detaliai pateikti Metodinese rekomendacijase). Analizuojant esamą situaciją būtina suderinti duomenis ir informaciją su savivaldybės bendrojo ugdymo mokyklų tinklo pertvarkos planu.*

*Turi būti atlikta ir bendrojo ugdymo paslaugos paklausos analizė. Kompleksiškai įvertinkite paslaugos paklausos potencialą nustatytoje geografinėje teorijoje (savivaldybės mikrorajonuose ar kituose teritoriniuose vienetuose) ar pasirinktame analizės lygmenyje: skaičiais identifikuokite esamus ir potencialius paslaugos vartotojus ir juos bei jų poreikius, aprašykite. Rengiant programą skirtą Mokyklų viešosios ir privačiosios partnerystės projektams įgyvendinti, paslaugos vartotojai suprantami kaip subjektai, kuriems teikiamos paslaugos Mokyklos infrastruktūroje: mokiniai, neformalaus švietimo paslaugų teikėjai, teritorinė bendruomenė. Nustatytkite, kokios priežastys iš paslaugos teikėjų pusės ir kokie išorinės socialinės-ekonominės aplinkos veiksniai turėjo reikšmingą įtaką identifikuotiems pokyčiams. Nustatykite nepatenkinamos paklausos apimtį. Sudarykite bendrojo ugdymo paslaugos paklausos metines prognozes Programos įgyvendinimo laikotarpiui, atsižvelgę tiek į praeityje fiksuotas tendencijas, tiek į nepatenkintą paklausą, tiek į numatomas veiksnių, darančių jai įtaką kitimo tendencijas.*

1. ***Sprendžiamos problemos***

*Nustačius esamą situaciją ir paklausos tendencijas, išskiriamos pagrindinės egzistuojančios problemos savivaldybės bendrojo ugdumo mokyklų tinkle. Analizuojamos problemos ir priežastys turi sietis su Strateginio valdymo įstatymo (patvirtintas 2020 m. birželio 25 d., Nr. XIII-3096) ir susijusių poįstatyminių teisės aktų nuostatomis, su valstybės strateginiais dokumentais (Nacionaliniu pažangos planu, nacionalinėmis plėtros programomis ir kt.), planuojamais pokyčiais švietimo sektoriuje bei įvertinta informacija savivaldybės strateginiuose dokumentuose (savivaldybės strateginiame plėtros plane, savivaldybės veiklos plane, savivaldybės bendrojo ugdymo mokyklų tinkle pertvarkos bendrajame plane ir kt.). Jei minėtuose strateginiuose dokumentuose išskirtos sprendžiamos problemos ir šalinamos priežastys, į šią Programą perkeliama esminė informacija. Jeigu savivaldybės strateginiuose dokumentuose informacija nepateikta, arba ji yra nepakankama, tuomet atliekami veiksmai pagal žemiau detalizuotą aprašymą.*

*Remiantis objektyviais informacijos šaltiniais nurodomos pagrindinės sprendžiamos problemos ir jų mastas, siekiamas kokybinis pokytis. Žemiau pateikiamas galimas sprendžiamų problemų sąrašas:*

1. *neužtikrinamas ugdymo prieinamumas savivaldybės mokiniams (Mokyklų kiekis nepakankams);*
2. *Mokyklos neatitinka higienos normų reikalavimų;*
3. *netolygi ugdymo kokybė skirtinguose savivaldybės mikrorajonuose ar mokyklose;*
4. *nepakankama mokinių pasiekimų pažanga;*
5. *Mokyklose neprieinama pagalba socialiai jautrioms mokinių grupėms;*
6. *ugdymas nėra individualizuotas ir nepritaikytas individualiems mokinių poreikiams (įskaitant savarankišką mokymą(si);*
7. *ugdymas nėra pritaikytas grįžtantiems iš užsienio mokiniams;*
8. *nevienodas mokyklų aprūpinimas mokymo priemonėmis;*
9. *Mokyklos neaprūpintos informacinių technologijų priemonėmis;*
10. *Mokyklų infrastruktūra nėra pritaikyta ir prienama vietos bendruomenei;*
11. *Mokyklų infrastruktūra nėra pritaikyta specialiųjų ugdymosi poreikių mokiniams;*
12. *neefektyviai išnaudojamos Mokyklų erdvės;*
13. *Mokykloje nesukurtos ir(ar) nepritaikytos erdvės specializuotam mokymui(si);*
14. *Mokymui(si) neprieinami duomenų ir informacijos šaltiniai;*
15. *ir kt.*

*Detalizuojant sprendžiamą problemą rekomenduojama atsižvelgti į statistine analizę, atliktų tyrimų, studijų duomenimis, kuri pagrįstų problemos egzistavimą ir atskleistų problemos mąstą. Statistiniai duomenys, ar kita reikšminga naudotina informacija, turi būti aktuali, nepasenusi ir atitinkanti Programos rengimo metu esamą situaciją. Rekomenduojama naudotis ne senesne negu 2-3 m. statistine analize. Rekomenduojama įsivertinus esamą situaciją, išsiskirti keletą sprendžiamų bendrų (globalių) savivaldybės švietimo sektoriaus problemų. Jeigu sprendžiama problema susijusi su paslaugų prieinamumu, kiekybe ar kokybe, nurodomi rodikliai ir (ar) standartai, kuriuose tai apibrėžiama, reglamentuojama. Nurodoma, kaip paslauga atitinka reikalavimus šiuo metu, kokie tikėtini ar siektini rodiklių ir (ar) standartų pokyčiai įgyvendinus priemonę.*

*Analizuojant kiekvienos individulaios Mokyklos poreikius rekomenduojama atsižvelgti į Metodinių rekomendacijų nuostatas. Metodinių rekomendacijų dalyje „Pokyčių planų rengimas ir įgyvendinimas“ detalizuoti etapai, kurie padeda Bendrojo ugdymo mokykloms nustatyti ir įsivertinti Švietimo įstaigoje reikiamus atlikti pokyčius. Rengiant ilgalaikę strategiją turi būti išanalizuota ne tik Švietimo įstaigų aplinka, surinkti išeitiniai duomenys apie kiekvieną Mokyklą, atlikta analizė ir kiekvieno Programoje dalyvaujančios Mokyklos įvertinimas dėl statinio ir teritorijos atitikimo statybiniams techniniams reikalavimams, higienos normoms, švietimo standartams ir šiuolaikinės (XXI amžiaus) mokyklos rekomendacijoms, pagal Mokyklos bendruomenės ir Teritorinės bendruomenės sociologinio tyrimo rezultatus, nustatomas Mokyklos tapatumas ir poreikiai. Ilgalaikėje Programoje gali būti numatomos atnaujinti tik tos Bendrojo ugdymo mokyklos, kurios turi parengtus Pokyčių planus pagal Metodinėse rekomendacijose aprašytas ir išskirtas pokyčių kryptis.*

*Mokyklų esamos situacijos ir individualių poreikių analizė leis viešajam subjektui identifikuoti ir nustatyti egzistuojančias problemas švietimo sektoriuje ir apsibrėžti ilgalaikius tikslus.*

*Analizuojant egzistuojančias problemas, tikslinga išskirti galimus problemų sprendimo būdus, kas leistų tiksliau įsivertinti ir apsibrėžti siektinus rezultatus (rodiklius). Žemiau pateikiamas pavyzdys dėl problemų ir priemonių detalizavimo:*

*PAVYZDYS (parengtas pagal Metodines rekomendacijas).*

|  |  |  |
| --- | --- | --- |
| *Problema* | *Priemonės* | *Rezultatai* |
| *Mokyklų infrastruktūra nėra pritaikyta ir prienama visai Mokyklos bendruomenei ir Teritorinei bendruomenei;* | * *Seminarinio tipo erdvių sukūrimas;* * *Renginiams skirtų erdvių sukūrimas bei pritaikymas daugiafuncinei veiklai;* * *Neformaliajam ugdymui organizuoti erdvių pritaikymas* | * *Sporto ir aktų salės pritaikytos išorės renginiams;* * *Mokyklos pastato įėjimai pritaikyti/prieinami išorės vartotojams;* * *Įrengta/pritaikyta patalpa seminarų organizavimui (30 asmenų);* * *Keramikos klasė pritaikyta išorės neformalaus ugdymo užsiėmimų organizavimui.* |
| *Mokyklos erdvės nėra pritaikytas individualiems mokinių poreikiams* | * *specialistų konsultacijoms reikiamos erdvės (kabinetai);* * *psichologinę darną stimuliuojančių erdvių sukūrimas;* * *vidaus ir lauko erdvės individualiam, savarankiškam darbui;* * *neformalaus ugdymo erdvės pagal individualius gabumus;* * *specializuotos erdvės;* * *universalaus dizaino priemonės;* | *Sukurtos edvės:*   * *individualiam savarankiškam darbui;* * *neformaliam ugdymui atsižvelgiant į indivcidualius mokinio poreikius;* * *konsultacijoms su specialistais;* * *nusiraminimui ir atsitraukimui.* |

1. ***Priemonės ir laukiamas rezultatas.***

*Atlikus esamos situacijos analizė, planuojamą paklausos tendenciją bendrojo ugdymo infrastruktūros naudojimo, išskiriami planuojami paslaugos rezultatai (rodikliai). Rekomenduojama Programoje nustatyti poveikio ir rezultato rodiklius, kurie sietųsi su valstybės ir savivaldybės strateginiuose dokumentuose užfiksuotais siektinais sektoriniais rezultatais, pvz. 2021-2030 m. Nacionaliniame pažangos plane nustatyti šie poveikio rodikliai sietini su bendruoju ugdymu:*

* *Mokinių, nepasiekusių 2-o (iš 6-ių) tarptautinio penkiolikmečių tyrimo PISA lygio, dalis, procentai (skaitymo gebėjimai, matematinis raštingumas, gamtamokslinis raštingumas, kūrybinio mąstymo gebėjimai);*
* *Švietimo pagalbą gaunančių mokinių dalis nuo visų, kuriems nustatytas pagalbos poreikis;*
* *Negalią turinčių mokinių, ugdomų įtraukiuoju būdu bendros paskirties švietimo įstaigose, dalis ir kt.*

*Rekomenduojama naujų poveikio rodiklių Programoje neformuoti, tačiau išskirti ir susieti su nurodytais strateginiuose dokumentuose – savivaldybės strateginiame plėtros plane, regioninėne plėtros programoje ir kt.*

*Analizuojant sektorines švietimo problemas savivaldybėje ir apsibrėžiant siektinus rezultatus, gali būti formuojami rezultato rodikliai, kurie leistų tiksliau matuoti projektų naudą ir pokyčius.*

|  |
| --- |
| *Pavyzdys:*  ***Poveikio rodiklis:***  *Mokinių, nepasiekusių 2-o (iš 6-ių) tarptautinio penkiolikmečių tyrimo PISA lygio, dalis, procentai (skaitymo gebėjimai, matematinis raštingumas, gamtamokslinis raštingumas, kūrybinio mąstymo gebėjimai)*  ***Rezultato rodiklis:***  *Pagrindinio ugdymo pasiekimų patikrinimo metu bent pagrindinį matematikos mokymosi pasiekimų lygį (7–10 balų) pasiekusių mokinių dalis (proc.).* |

*Rekomenduojama Programoje nustatyti poveikio ir rezultato rodiklius, o produkto rodikliai turėtų būti fiksuojami konkretiems projektams, kurie bus nustatyti sekančiuose etapuose.*

1. ***Teisinė aplinka.***

*Aprašoma teisinė aplinka bei nurodoma, kokie teisės aktai reglamentuoja bendrojo ugdymo veiklą. Nurodoma, kokie egzistuoja galimi Programos įgyvendinimo galimybių, planuojamų finansuotinų veiklų, tikėtinų rezultatų bei poveikio, finansinio tęstinumo teisiniai apribojimai ir norminiai reikalavimai. Detalizuojami teisinės aplinkos aspektai turi apimti nacionalinį, regioninį (jei tikslinga) ir sektorinį lygmenis. Teisinių apribojimų analizė turi būti koncentruota į tuos aspektus, kurie sąlygoja privalomumą atitikti paslaugos kokybės standartus, savivaldybės lygiu keliamus ilgalaikius strateginius tikslus ir pan. Jei Programos įgyvendinimui yra numatomos veiklos, susijusios su ES reikalavimais, atitinkamai nurodomi susiję galimi teisiniai apribojimai. Pateikiami pavyzdžiai teisės aktų, kurie aktualūs bendrojo ugdymo veiklos vykdymui ir turėtų būti analizuojami Programoje, tačiau sąrašas nėra galutinis ir jis turėtų būti praplėstas įvertinant konkrečios situacijos specifiką.*

*Pavyzdžiui, teisės aktai, reglamentuojantys bendrojo ugdymo veiklos vykdymą:*

1. *Lietuvos Respublikos švietimo įstatymas;*
2. *Lietuvos Respublikos vietos savivaldos įstatymas;*
3. *Lietuvos Respublikos vaiko minimalios ir vidutinės priežiūros įstatymas;*
4. *Mokyklų, vykdančių formaliojo švietimo programas, tinklo kūrimo taisyklės;*
5. *Valstybinė švietimo strategija;*
6. *kt. teisės aktai ar strateginiai dokumentai.*

*Teisės aktai gali būti detalizuojami ir prie rengiamos Programos pridedami atskiru priedu. Pateikiamas galimų švietimo sritį reglamentuojančių teisės aktų pavyzdys, kuris turėtų būti peržiūrėtas ir aktualizuotas atsižvelgiant į rengiamos Programos turinį ir taikymo sritį. Rengiant ilgalaikę Programą rekomenduojama remtis teisės aktų sąrašu, kuris pateiktas Metodinių rekomendacijų priede Nr. 6 .*

## Programos planavimo tikslai ir uždaviniai. Planuojami rezultatai

1. ***Programos tikslai.***

*Detalizuojant šią dalį, turi būti įsivardinama, kokiu tikslu rengiama Programa, kokio pokyčio siekiama atnaujinant ir/ar pertvarkant bendrojo ugdymo mokyklų infrastruktūrą. Įvardinamas ir aprašomas Programos objektas, pvz. Programa skirta bendrojo ugdymo mokyklų infrastruktūros atnaujinimui ir plėtrai. Įgyvendinant Programą nebus finansuojamos veiklos išlaidos, skirtos bendrojo ugdymo paslaugos organizavimui. Konkretus atnaujinamų ar naujai statomų infrastruktūros objektų sąrašas bus identifikuotas individualiai įvertinus Programoje dalyvaujančių mokyklų poreikius bei atsižvelgiant į viešojo subjekto strateginiuose dokumentuose užfiksuotus savivaldybės prioritetus. Analizuojant poreikius dėl funcinių ir erdvinių infrastruktūros pokyčių rekomenduojama remtis Metodinėmis rekomendacijomis, kurios sudaro prielaidas išsiaiškinti (sužinoti) kiekvienos Mokyklos poreikius ir galimybes, bei sudaryti fizinės aplinkos pertvarkymo planą, t. y. suformuluoti pokyčių planą (užduotį) atnaujinimui.*

*Nors Programoje gali būti keliami keli tikslai, tačiau rekomenduojama koncentruotis į vieną konkretų tikslą, kuris leistų pasiekti užsibrėžtus rezultatus. Formuojant Programos tikslus, savivaldybė turi siekti sukurti tokią mokyklų sistemą, kuri leistų kiekvienam mokiniui įgyvendinti savo teises į kokybiškas mokymosi sąlygas, švietimo pagalbą (pedagoginę, psichologinę, specialiąją pedagoginę pagalbą ir kt.), kokybiško išsilavinimo prieinamumą. Programoje formuojamas tikslas turi sietis su vie6ojo subjekto strateginiuose dokumentuose nustatytais prioritetais.*

*Detalizuojama, kaip Programa turėtų padėti įgyvendinti ir pasiekti išsikeltus tikslus. Apibrėžiamas Programos vaidmuo ir taikymas atsižvelgiant į kitus taikomus teisės aktus, kokią vietą ir reikšmę turi kitų teisės aktų, strategijų atžvilgiu. Įvardinama reikšminga informacija tik su tais dokumentais, kurių taikymo ribos gali sietis. Pavyzdžiui. Planuojant savivaldybės mokyklų infrastruktūros tinklą rengiamas ir įgyvendinamas tinklo pertvarkos bendrasis planas, tad šios Programos apimtyje svarbu paminėti, kaip taikymas atlieps plane išsikeltas veiklas.*

*Apibrėžiant Programos vaidmenį svarbu paminėti ir dokumentą susieti su Strateginio valdymo įstatymo (patvirtintas 2020 m. birželio 25 d., Nr. XIII-3096) ir susijusių poįstatyminių teisės aktų nuostatomis, valstybės strateginiais dokumentais (Nacionaliniu pažangos planu, nacionalinėmis plėtros programomis ir kt.), ir planuojamais atieties pokyčiais švietimo sektoriuje.*

1. ***Programos uždaviniai.***

*Išskiriami keli uždaviniai, kurie leistų pasiekti išsikeltą tikslą. Jei keliami keli tikslai, tuomet kiekvienam įvardintam tikslui turėtų būti išskirti atskiri planuojami įgyvendinti uždaviniai. Pavyzdžiui, 1. Padidinti vietų skaičių Bendrojo ugdymo mokinių mokyklose ir išspręsti Bendrojo ugdymo mokyklų perpildymo problemą. 2. Sudaryti saugias ir nacionalinių teisės aktų bei tarptautinių rekomendacijų reikalavimus atitinkančias bendrojo ugdymo mokymosi sąlygas. 3. Užtikrinti paslaugos pasiekiamumą: formalaus / neformalaus švietimo ir pan.*

1. ***Planuojami rezultatai.***

Programos įgyvendinimo metu planuojama pasiekti šiuos rezultatus:

|  |  |  |  |  |
| --- | --- | --- | --- | --- |
| *Nr.* | *Rodiklio pobūdis (poveikio, rezultato ar produkto)* | *Rodiklio pavadinimas* | *Pradinė reikšmė (metai)* | *Planuojama pasiekti reikšmė (m)* |
|  |  |  |  |  |
|  |  |  |  |  |
| … |  |  |  |  |

*Detalizuojami planuojami pasiekti rezultatai, kurie tiesiogiai sietųsi su iškeltais uždaviniais ir Programos tikslu, leistų užtikrinti paslaugos kokybę, tvarumą, plėtros poreikius. Apibrėžiant planuojamą rezultatą ir siekiamą sukurti naudą, rekomenduojama įsivardinti aiškius kokybinius parametrus (kriterijus), kokie yra keliami kokybiškos ugdymo viešosios paslaugos organizavimui - bendrojo ugdymo vykdymui (formalus ir neformalus ugdymas). Siektinam rezultatui išreikšti rekomenduojama nurodyti siektinius rodiklius, išreiškiant pradinę ir siektinas reikšmes. Bendrojo ugdymo paslaugos kokybė apibrėžta LR Švietimo įstatyme bei Mokyklų, vykdančių bendrojo ugdymo programas, veiklos išorinio vertinimo organizavimo ir vykdymo tvarkos aprašo nuostatose.*

*Įvertinus esamą situaciją ir plėtros poreikiui turi būti detalizuoti planuojami pasiekti rezultatai, nurodant poveiklio ir/ar rezultato rodiklius. Kiekvienam rezultatui nustatomas vienas ar keli rezultato rodikliai. Rezultatų rodikliai, parodantys specifinius rezultato aspektus, požymius, kurie gali būti išmatuojami, nurodantys siekiamus pokyčius kiekybiškai ar kokybiškai išmatuojamais tikslais. Rezultatų rodikliai turi būti reaguojantys į intervencijas. Gali būti nustatomi ir produkto rodikliai – tiesioginiai vykdomų veiklų produktai, kurie leistų prisidėti prie išsikelto rezultato pasiekimo.*

*Tikslinga Programos įgyvendinimui numatyti rezultato rodiklius, kurie leistų įsivertinti Programos rezultatyvumą ir efektyvumą. Žemiau pateikiami pavyzdžiai kriterijų, kurie leistų įsivertinti ir pamatuoti Programos rezultatyvum:*

1. *Užtikrinti formalaus ir neformalaus ugdymo prieinamumą tam tikroje teritorijoje (atsižvelgiant į mokinių skaičiaus augimą/mažėjimą):*

*(a) formalus ugdymas - mokinių skaičiaus pokytis tam tikroje teritorijoje;*

*(b) neformalus ugdymas – neformalaus ugdymo atskirų krypčių (plaukimas, futbolas, krepšinis, dailė, medijos ir t.t) infrastruktūros prieinamumas tam tikram naudotojų skaičiui tam tikroje teritorijoje;*

1. *Bendrojo ugdymo įstaigų pasiekiamumas per tam tikrą trukmę (pvz. viešuoju transportu per 10 min.). Pasiekiamumo (prieinamumo) rodikliai gali būti išskirti skirtingi formaliam ir neformaliam ugdymui;*
2. *Mokyklos daugiafunciškumas ir infrastruktūros prienamumas teritorinei bendruomenei (pvz. jei numatomas baseinas, infrastruktūra gali naudotis ikimokyklinio amžiaus vaikai ir vietos senjorai);*
3. *Per trumpiausią laiką ir su kuo mažesnėmis išlaidomis atnaujinti bendrojo ugdymo mokyklų pastatus siekiant sukurti kūrybiškumą skatinančią aplinką;*
4. *Atnaujinti bendrojo ugdymo pastatus pašalinant trūkumus dėl kurių švietimo įstaigos neatitinka teisės aktų reikalavimų ir pan.*
5. ***Suinteresuotų šalių įtraukimas į Programos rengimą.***

*Suinteresuotų grupių identifikavimas.*

*Rengiant Programą nustatomos pagrindinės grupės, kurios turi suinteresuotumą Programos įgyvendinimu. Sudarant sąrašą labai svarbu neapsiriboti aiškiais pasirinkimais, tačiau reikia įvertinti kaip galima plačiau visas suinteresuotas šalis (asmenis, grupes), kurias vienaip ar kitaip veiktų įgyvendinama Programa. Svarbu identifikuoti ne tik pačią suinteresuotą šalį, bet ir segmentuoti į grupes, jei tam tikra grupė gali turėti skirtingus tikslus ir lūkesčius Programos įgyvendinimui. Įgyvendinant Programas susijusias su bendrojo ugdymo paslaugų teikimu, svarbu išskirti ir analizuoti šias suinteresuotas grupes:*

* *Mokiniai;*
* *Pedagogai*, *pagalbos mokiniui specialistai;*
* *Mokyklos administracijos personalas;*
* *Mokinių tėvai (globėjai, rūpintojai);*
* *Konkretaus rajono bendruomenė;*
* *Mokyklos partneriai;*
* *Neformalaus švietimo paslaugų teikėjai;*
* *Savivaldybė ar kelios savivaldybės;*
* *LR Švietimo, mokslo ir sporto ministerija ir kt.*

*Identifikavus suinteresuotas grupes Programoje išskiriamas ir nurodomas suinteresuotų grupių sąrašas.*

*Atskirų suinteresuotų grupių poreikių nustatymas.*

*Išskyrus suinteresuotas grupes, nustatomi grupių poreikiai, kurie gali būti išskiriami į kelis tipus: socialinis, ekonominis, teisinis. Nustatomi suinteresuotų šalių poreikiai ir galimos poreikių netenkinimo rizikos. Rizika gali būti suprantama kaip konkreti finansinė, socialinė ar kitokia žala, kuri bus patirta, nepatenkinus suinteresuotos šalies (grupės) poreikių arba juos patenkinus tik iš dalies.*

*Suinteresuotų šalių poreikiai gali būti analizuojami informaciją fiksuojant lentelėje:*

|  |  |  |  |
| --- | --- | --- | --- |
| ***Nr.*** | ***Suinteresuota šalis (grupė)*** | ***Suinteresuotos šalies (grupės) poreikiai*** | ***Galimos suinteresuotos šalies poreikių netenkinimo rizikos*** |
| *1.* |  |  |  |
| *…* |  |  |  |

*Suinteresuotų grupių įtraukimas į Programos rengimą.*

*Programoje aprašoma, kuriuose etapuose ir kokia forma suinteresuotos grupės bus įtrauktos į Programos rengimą. Rekomenduojama planuojant bendrojo ugdymo mokyklos infrastruktūros atnaujinimą vadovautis Metodinėmis rekomendacijomis, kurios detalizuotas ir planuojamų pokyčių viešinimas bei suderinimas su mokyklos bendruomene.*

*Programoje turėtų būti aiškiai išskiriami etapai, kada suinteresuotos šalys (grupės) įtraukiamos į Programos įgyvendinimą. Svarbus tiesioginių naudos gavėjų įtraukimas į Programos įgyvendinimą, jei Programos įgyvendinimas yra susijęs su kokybiniais aspektai, kuriais siekiama paslaugos kokybės gerinimo.*

*Nustatomas komunikacijos planas su suinteresuotomis šalimis (grupėmis). Svarbu išskirti pagrindinius Programos įgyvendinimo etapus, kuomet reikalinga komunikuoti su identifikuotomis grupėmis. Detalus komunikacijos planas gali būti nustatomas šioje Programoje arba atskiru savivaldybės dokumentu, integruotas į bendrą savivaldybės komunikacijos planą. Sudarant planą svarbu įvertinti ir parinkti tinkamiausias komunikacijos priemones, kurios leistų efektyviausiai pasiekti tikslinę (nustatytą) auditoriją.*

1. ***Programos rengimo ir įgyvendinimo etapų nustatymo principai, programos trukmė.***

*Detalizuojami Programos įgyvendinimo etapai ir pagrindiniai principai ar tvarka, kuria remiantis bus vykdomas Programos įgyvendinimas. Atsižvelgiant į tai, kad planuojama įgyvendinti ilgalaikė Programa, tikslinga įsivertinus galimybę Programą etapuoti. Programoje numatytų projektų etapavimas gali būti grindžiamas šiais principais, tačiau svarbu įsivertinti ir atsižvelgti į išsikeltus Programos tikslus:*

* *pagal mokyklų teritorinį pasiskirstymą, kuris leistų efektyviaus ir racionaliau įsivertinti išlaidas privačiam subjektui atnaujinant mokyklų infrastruktūrą;*
* *pagal mokyklų pokyčių planuose numatytas kryptis. Grupuojami projektai pagal vienodas ar panašias numatytas įgyvendinti pokyčių kryptis, kas leistų optimizuoti projektavimo ir įrengimo kaštus;*
* *pagal infrastruktūros būklę. Prioritetas gali būt teikiamas mokykloms, kurių infrastruktūros būklė labai prasta ir reikalaujanti skubių darbų;*
* *pagal miesto plėtros planus. Įsivertinus miesto plėtros planą galima numatyti “augančius” rajonus ir didėjančius švietimo įstaigų skaičiaus poreikius;*
* *ir pan.*

*Įvertinus VPSP įgyvendinamų projektų procesų ir atrankos cikliškumą, rekomenduojama Programą etapuoti pamečiui, t.y. jei planuojama įgyvendinti 10 m. trukmės ilgalaikę Programą, numatyti 10 atskirų etapų. Etapų trukmė gali būti trumpinama numatant ne vienerių metų, bet kitą trukmę, atsižvelgiant į Programos siektinų rezultatų apimtis, tačiau rekomenduojama ilgesnės nei vienų metų etapo trukmės nenumatyti. Viename etape numatomų įgyvendinti projektų skaičius turėtų nustatomas atsižvelgiant tiek į savivaldybės finansinius, žmogiškuosius resursus reikalingus proceso vykdymui, tiek į privataus subjekto gebėjimus vienu metu įgyvendinti paraleliai vykdomus projektus. Pastebėtina, kad atnaujinant veikiančias bendrojo ugdymo mokyklas, savivaldybė turi įsivertinti ir numatyti, kaip bus užtikrinamas nepertraukiamas ugdymo organizavimas, kol vykdomi infrastruktūros atnaujinimo darbai. Atsižvelgiant į tai, kad bendrojo ugdymo mokyklų atnaujinimui ir veiklos vykdymui yra labai svarbus sezoniškumas, planuojant infrastruktūros atnaujinimą svarbu derinti konkrečius atnaujinimo veiksmus su mokyklos bendruomene. Tikslinga planuoti infrastruktūros atnaujinimą taip, kad bendrojo ugdymo mokyklą veiklą atnaujintose patalpose galėtų pradėti ne mokslo metų viduryje, tačiau pradedant nuo rugsėjo 1 d.*

*Įvardinamas Programos įgyvendinimo laikotarpis (trukmė ir terminas). Pažymėtina, kad rengiama ilgalaikė Programa (strategija), tad atitinkamai laikotarpis turėtų būti numatytas ne trumpesnis kaip 10 metų. Programoje pateikiant konkrečių planuojamų įgyvendinti projektų sąrašą yra tikslinga įsivardinti planuojamą įgyvendinimo laikotarpį prie kiekvieno projekto, kas leistų aiškiai matyti išskirtus projektų įgyvendinimo prioritetus.*

1. ***Programos rengimo ir įgyvvendinimo etapai***

*Nurodomi Programos rengimo ir įgyvvendinimo etapai. Žemiau pateikiami atsižvelgiant į teisės aktuose nustatytus privalomus VPSP projektų rengimo ir įgyvendnimo prrocesus:*

* *Mokyklų pokyčio planų parengimas pagal CPVA patvirtintas Metodines remonedacijas rengiant ir įgyvendinant bendrojo ugdymo mokyklų funkcinius erdvinius pokyčių planus (jeigu taikoma);*
* *Programos projekto parengimas ir suderinimas su suinteresuotais asmenimis, įskaitant Švietimo įstaigomis, Mokyklų bendruomene;*
* *Savivaldybės tarybos sprendimas dėl Programos patvirtinimo. Savivaldybės taryba priima sprendimą dėl Programos tikslingumo ir finansinių įsipareigojimų, kurie detalizuojami pačioje Programoje arba jos prieduose;*
* *Projekto, įtrauktų į Programą, investicijų projektų ir kitų dokumentų rengimas pagal CPVA patvirtintus metodinius dokumentus.*
* *Savivaldybės tarybos sprendimas dėl Projekto tikslingumo įgyvendintni VPSP būdu;*
* *Privataus subjekto atrankos procedūros vykdymas, VPSP sutarties sudarymas;*
* *Programos įgyvendinimo priežiūra, kontrolė ir analizė. Programos įgyvendinimo priežiūrai tikslinga pasitvirtinti ataskaitą, kuri leistų indikuoti esamą Programos situaciją, rizikas ir jų valdymo priemones, pasiektus rodiklius, rezultatus ir finansinius srautus.*

*Papildomai turi būti numatyti ir kiti Programos rengimo ir įgyvendinimo etapai, jeigu ji eyra numatyti strateginio valdymo dokumentų rengimą, tvirtinimą ir įgyvendinimą reglamentuojančiuose teisės aktuose.*

1. ***Programos investicijų planavimas ir finansavimas***

*Nurodoma informacija dėl konkrečių Projektų, kurie įtraukti į Programą finansavimo poreikio (CAPEX ir OPEX). Detalizuojamos finansavimo apimtys ir šaltiniai atsižvelgiant į analizuojamą laikotarpį. Tikslinga bendrojo ugdymo mokyklų finansavimą nurodant valstybės ir savivaldybės finansavimo apimtis išskirti ugdymui ir ūkio daliai skiriamas lėšas. Jei Programa apima keletą bendrojo ugdymo mokyklų, kiekviena mokykla turėtų būti analizuojama atskirai. Programos detalizuoja metines pajamas ir išlaidas, įsivertinamas lėšų trūkumas (biudžeto deficitas) ir pan. Rekomenduojama remtis finansinėmis metinėmis ataskaitomis. Aiškiai įsivertinama ir nustatoma, kokia lėšų dalis (procentas) galėtų būti skiriamas iš savivaldybės biudžeto lėšų Programos įgyvendinimui.*

*Savivaldybė planuodama ilgalaikę Programą turėtų įsivertinti Investicijų galimybes, analizuojant turimus ir būsimus įsipareigojimus bei atsižvelgiant į fiskalinės drausmės taisyklių nuostatas. Ilgalaikės programos biudžeto planavimui turi būti užpildyta skaičiuoklė (Savivaldybių investicijų planavimo, neapibrėžtųjų įsipareigojimų ir fiskalinės drausmės taisyklių laikymosi skaičiuoklė) Priedas Nr. 1.*

*Apskaičiuojami ir detalizuojami preliminarūs maksimalūs savivaldybės (viešojo subjekto) turtiniai įsipareigojimai galimam privačiam subjektui pagal atskirus Projektus. Maksimalūs turtiniai įsipareigojimai privačiam subjektui – maksimali perduodamų Veiklų privačiam subjektui įgyvendinimo kaina (įskaitant rizikas ir PVM), kuri atitinka planuojamus didžiausius valstybės turtinius įsipareigojimus, kurie apskaičiuojami realia verte įvertinant investicijų projekto rizikos vertę, išreikšti diskontuotąja verte ir apibrėžti Viešojo ir privataus sektorių partnerystės projektų rengimo ir įgyvendinimo taisyklėse (patvirtintos Lietuvos Respublikos Vyriausybės 2009 m. lapkričio 11 d. nutarimu Nr. 1480).*

*Įsivertinus Investicijų poreikius, analizuojami galimi realūs finansavimo šaltiniai. Nurodomi Programos įgyvendinimo pradžios ir pabaigos laikotarpiai, Programos įgyvendinimui numatoma skirti bendra lėšų suma bei planuojami finansavimo šaltiniai.*

*Programoje numatyti projektai gali būti finansuojami iš vieno ar kelių finansavimo šaltinių. Nurodomas Programos lėšų poreikio detalizavimas pagal atskirus finansavimo šaltinius. Įvertinama, ar planuojamos finansuoti veiklos turi potencialo būti finansiškai gyvybingos (duoti grynųjų pajamų arba leisti sutaupyti lėšų). Nurodoma, ar planuojama taikyti finansines priemones.*

*Jeigu Programa ar atskiros Programos veiklos (poveiklės) gali būti finansuojamos iš Lietuvoje neadministruojamų finansavimo šaltinių, nurodoma, ar jie bus naudojami, t. y. ar buvo (bus) bandoma išnaudoti šiuos finansavimo šaltinius (jei taip, įrašoma į finansavimo šaltinių lentelę). Rekomenduojama, pirmiausia ieškoti finansinių galimybių Programos projektus finansuoti iš kitų finansavimo programų, šaltinių, negu savivaldybės biudžetas. Preliminarus galimas finansavimo šaltininis nurodomas projektų lentelėje. Jei nėra žinoma, ar bus galimybės finansuoti programų lėšomis, projektų įgyvendinimas planuojamas savivaldybės lėšomis.*

1. ***Projektų įtraukimas į Programą***

*Programa turėtų apimti konkrečių projektų sąrašą, kuriuos planuojama įgyvendinti per Programoje numatytą laikotarpį. Rekomenduojama projektus detalizuoti lentelės formatu. Lentelėje projektai detalizuojami prioriteto tvarka, įvertinus planuojamą vykdymo laikotarpį. Lentelės pavyzdys:*

| *Projektas* | *Projekto pradžia (metai)* | *Projekto įvykdymas (metai)* | *Preliminarus lėšų poreikis (tūkst. Eur)* | *Finansavimo šaltiniai (jei žinomas)* |
| --- | --- | --- | --- | --- |
| 1. .... |  |  |  |  |

*Jei rengiant Programą, konkretaus projekto vykdymo laikotarpis dar nėra aiškus, pildomi tik tie lentelės punktai, kurie aktualūs ir yra žinomi Programos rengimo metu. Tikslinga išskirti lentelėje dalį „Finansavimo šaltiniai“, kada planuojama Programoje numatytas veiklas finansuoti iš keletos finansavimo šaltinių.*

*Detalizuojami projektų atrankos kriterijai. Rekomenduojama aiškiai išskirti projektų atrankai taikomų kriterijų prioritetiškumą suteikiant balų sumą (arba procentinį dydį), kas leistų legviau prioriterizuoti atitinkamus projektus. Atrankos kriterijai turi atitikti ir atliepti keliamą Programos tikslą. Išskiriant antrankos kriterijus turi būti didesnis dėmesys skiriamas kryptims, kuurios leistų pasiekti ne tik savivaldybės išskirtus poreikius, tačiau atlieptų valstybės pažangos strategijos užfiksuotus tikslus.*

*Žemiau pateikiamas galimų atrankos kriterijų pavyzdys:*

|  |  |  |  |
| --- | --- | --- | --- |
| *Atrankos kriterijus* | *Makslimali balų suma* | | *Balų suteikimo detalizavimas* |
| *Mokyklos užimtumas* | *20* | *Didesnis prioritetas suteikiamas mokykloms, kuriose mokosi didesnis mokinių skaičius vertinant nuo projektinio įstaigos pajėgumo.*  *0 balų skiriama, jei mokykla nėra perpildyta ir mokosi optimalus mokinių skaičius;*  *10 balų skiriama, jei mokykloje mokosi iki 10 mokinių daugiau;*  *20 balų skiriama, jei mokykloje mokosi iki 30 mokinių daugiau.* | |
| *Mokyklos infrastruktūros būklė* | *20* | *Didesnis prioritetas suteikiamas toms mokykloms, kuriose ilgą laiką nevykdyta rekonstrukcija ir/ar kapitalinio remonto darbai:*  *0 balų skiriama, jei anksčiau nei prieš 5 metus vykdyti kapitalinio remonto arba rekonstrukcijos darbai;*  *10 balų skiriama, jei kapitalinis remontas ar rekonstrukcija vykdyta prieš 5-20 metų;*  *20 balų skiriama, jei kapitalinis remontas ar rekonstrukcija vykdyta seniau nei prieš 20 metų.* | |
| *Formalaus švietimo prieinamumas* | *10* | *Didesnis prioritetas suteikiamas naujai mokyklai (-oms), jeigu atstumas tarp esančių mokyklų didesnis, kaip xxx km. arba kai per artimiausius 5 metus planuojamas xxx proc. mokinių augimas atitinkamoje teritorijoje.* | |

*Jei įgyvendinant Programą yra keliami specialūs reikalavimai, kuriuos privalo įgyvendinti institucijos iki Programos įgyvendinimo pradžios ar dalyvavimo Programos atrankos procedūrose, tokie reikalvimai turi būti aiškiai detalizuoti ir išskirti.*

*Planuojant mokyklų atrankos kriterijus, sudarant projektų įgyvendinimo planus, tikslinga atsižvelgianti ir įvertinus šiuos aspektus:*

* ***Programoje dalyvaujančių mokyklų ir mokinių skaičių.*** *Prioritetas turėtų būti teikiamas mokykloms, kuriose mokosi daugiau mokinių negu esamas mokyklos pajėgumas (perpildytos mokyklos).*
* ***Mokyklos infrastruktūros atitiktis teisės aktų reikalavimams.*** *Pirmiausia turėtų būti planuojama atnaujinti mokyklas, kurios vykdo veiklą pastatuose neatitinkančiuose higienos normų reikalavimų arba kitų teisės aktų.*
* ***Infrastruktūros dalumą****. Jei planuojama atnaujinti infrastruktūra gali būti dali, pvz. mokyklą sudaro atskirų pastatų kompleksas arba skirtingos paskirties pastatai, įsivertinama, ar neturėtų būti skaidomas ir etapuojamos mokyklos atnaujinimas.*
* ***Bendrojo ugdymo paslaugų sezoniškumą.*** *Programoje numatytų mokyklų atnaujinimas turėtų būti planuojamas taip, kad ugdymo paslaugos atnaujintoje mokykloje pradedamos teikti nuo rugsėjo 1 d.*
* ***Parengtumas atnaujinti mokyklos aplinką****. Programoje turėtų būti prioritetas teikiamas toms mokykloms, kurios turi pasirengusios idėjas dėl mokyklos aplinkos atnaujinimo – architektūriniai brėžiniai, parengtas techninis projektas ar remonto aprašas ir pan.*

*Svarbu atkreipti dėmesį į tai, kad Programą įgyvendinanti savivaldybė turės užtikrinti bendrojo ugdymo paslaugos teikimo nepertraukiamumą, tad turi būti įvertinta, kur ir kaip bus užtikrinamas švietimo paslaugos vykdymas, laikotarpiui kol bus atnaujinama infrastruktūra.*

# programos įgyvendinimas

## Programos keitimas. Naujų projektų įtraukimas į Programą

1. ***Programos keitimo tvarka.***

*Programa gali būti keičiama (1) vykdant periodinę peržiūrą, (2) inicijavus pakeitimą, (3) po metinės ataskaitos vertinimo.*

*Programa gali būti keičiama ne tik vykdant jos periodinę peržiūrą, tačiau inicijavus keitimą ir dėl susidariusių tam tikrų aplinkybių. Programos keitimo poreikį inicijuoti gali savivaldybės padalinys atsakingas už Programos įgyvendinimą. Pakeitimas turi būti suderintas ir patvirtintas savivaldybės tarybos posėdyje,*

1. ***Naujų projektų įtraukimo tvarka.***

*Programos įgyvendinimo laikotarpiu gali būti papildomas projektų sąrašas naujais projektais (mokyklomis), kuriuos numatoma atnaujinti ir įgyvendinti.*

## Programos įgyvendinimo stebėsena ir kontrolė

1. ***Įgyvendinimo bendri reikalavimai (tvarka)***

***Aprašyti esminę info siejant su tikslais, uždav, problemomis projektais, etapais ir t.t.***

1. ***Programos stebėsena ir vertinimas, atskaitomybė***

Programos įgyvendinimą ir pažangos stebėseną koordinuoja savivaldybės administracijos paskirtas padalinys *(nurodomas padalinio pavadinimas)*. Programos įgyvendinimo laikotarpiu du kartus *(nurodomas laikotarpis metų ir ketvirčio tikslumu)*

*Įgyvendinant Programą vykdoma jos peržiūra. Programoje periodinei peržiūrai aprašomos terminas, laikotarpis ar sąlygos, kurioms esant numatoma atnaujinti ar peržiūrėti Programoje nurodytų objektų (mokyklų) sąrašą.*

*Periodinė sąrašo peržiūra svarbi dėl kelių aspektų:*

* *Stebėsena (monitoringas) Programos įgyvendinimo eigos, įskaitant metinės ataskaitos rengimą;*
* *Atrankos kriterijai, kuriais remiantis buvo atrinktos mokyklos tapo nebeaktualūs ir reikalinga įtraukti naujus kriterijus;*
* *Pasikeitė esama situacija, duomenys, kuriais remiantis buvo atlikta poreikių analizė ir pokyčiai gali lemti sprendimus dėl Programoje numatytų projektų įgyvendinimo;*
* *Mokyklos, kurios numatytos Programoje, buvo atnaujintos kitais finansavimo šaltiniais, kurie nebuvo įtraukti į Programą;*
* *Pasikeitė teisės aktai, reikalaujantys įvertinti ir peržiūrėti mokyklų atnaujinimo prioritetus;*
* *Pasikeitė poreikis dėl pasirinktų ir planuojamų įgyvendinti pokyčių planų projektuose;*

*Ir kt. situacijos.*

*Socialinė, ekonominė ir demografinė situacija keičiasi, tad būtų tikslinga periodinė peržiūrą numatyti po 3-4 metų.*

1. ***Programos įgyvendinimo ataskaitos***

*Programoje nustatytų tikslų, rodiklių ir rezultatų stebėsena vykdoma analizuojant ir sisteminant projektų vykdytojų teikiamus duomenis apie konkrečius įgyvendinamus projektus. Programoje nurodomas savivaldybės struktūrinis padalinys, kuris bus atsakingas už informacijos kaupimą ir analizę. Siekiant identifikuoti vykdomų projektų statusus, bei įsivertinti Programos įgyvendinimo pažangą, progresą turi būti Programoje aprašyta tvarka dėl ataskaitų teikimo ir vertinimo. Programos įgyvendinimo ataskaitos rengiamos, teikiama ir skelbiamos Vietos savivaldos įstatymo ir Strateginio valdymo įstatymo nustatyta tvarka. Bet kokiu atveju, rekomenduojama už Programos įgyvendinimą atsiskaityti ne rečiau kaip vieną kartą į metus. Ataskaitas apie įgyvendinamų atskirų projektų pažangą Programą įgyvendinančiam subjektui (savivaldybei) turėtų teikti projektų vykdytai. Programe turėtų būti nurodoma:*

* *Savivaldybės struktūrinis padalinys, kuriam teikiama ataskaita;*
* *ataskaitų teikimo dažnumas (periodiškumas);*
* *ataskaitų teikimo forma (el. paštu, oficialiu raštu, ar kita forma);*
* *ataskaitoje pateikiami duomenys, kurie turėtų apimti du etapus: (1) duomenys apie vykdomas investicijas ir įgyvendinamus projektus; (2) informacija per visa Investicijų ataskaitinį laikotarpį.*
* *kita svarbi informacija.*

*Jei Programoje numatytų pažanga nėra pakankama, numatomas veiksmų planas situacijos gerinimui. Programoje nurodomas savivaldybės struktūrinis padalinys, kuris bus atsakingas už metinės ataskaitos parengimą ir surinktų duomenų analizę. Programoje gali būti nustatoma, kad ataskaitai reikalingus duomenis pateikti atskiros bendrojo ugdymo mokyklos, kurios dalyvavo Programoje. Įgyvendinant projektus viešosios ir privačiosios partnerystės būdu įprasta praktika sudaryti komisiją, kuri atsakinga už iškeltų rodiklių stebėseną ir viešosios ir privačiosios partnerystės būdu įgyvendinamos sutarties priežiūrą.*

*Programos įgyvendinimo stebėsenai ir analizei gali būti atliekami naudotojų pasitenkinimo tyrimai. Planuojant naudotojų pasitenkinimo tyrimus, svarbu identifikuoti tinkamus subjektus (tiriamuosius), kurie sietųsi su Programoje iškeltais tikslais ir nustatytais rodikliais. Jei Programoje iškeltas ne vienas, bet keli tikslai, gali būti vykdomi keli skirtingi tyrimai. Ataskaitos formą rekomenduojama tvirtinti kartu su Programa arba atskiru sprendimu.*

1. ***Programos rezultatų rodiklių stebėsena ir atsiskaitymas***

*Vykdant Programos įgyvendinimo stebėseną yra vertinami suplanuotų rodiklių ir rezultatų pasiekimai, investavimo sparta identifikuotos rizikos dėl Programoje numatytų projektų galimų vėlavimų ar kitų neatitikimų planui.Už projekto metu pasiektus rodiklius ir rezultatus projekto vykdytojas atsiskaito teikdamas ataskaitas. Programoje gali būti nustatomas dokumentų sąrašas, kuris pateikiamas kartu su ataskaita siekiant pagrįsti ir įrodyti numatytų rodiklių ir rezultatų pasiekimą. Jeigu Programoje nustatyti poveikio rodikliai, kurie stebimi keletą metų po Programos pabaigos, turi būti aprašyta tvarka dėl ataskaitų teikimo po projektų pabaigos. Stebėsena vykdoma visą ataskaitinį laikotarpį.*

# Priedai

## 4.1. Priedas Nr. 1 Savivaldybių investicijų švietimo sekotiruje planavimo, neapibrėžtų įsipareigojimų ir fiskalinės drausmės taisyklių laikymosi skaičiuoklė

/Pridedam atskiru dokumentu/

*\_\_\_\_\_\_\_\_\_\_\_\_\_\_\_\_\_\_\_\_\_\_*